B4-1038, 1057, 1064, 1074 και 1089/97

Ψήφισμα σχετικά με την Κροατία

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του και τις παλαιότερες εκθέσεις και συστάσεις του σχετικά με την κατάσταση στην Κροατία και την πρώην Γιουγκοσλαβία,

A. λαμβάνοντας υπόψη ότι η Κροατία είναι μέλος της Ευρωπαϊκής Σύμβασης για τα Δικαιώματα του Ανθρώπου και του Διεθνούς Συμφώνου για τα Αστικά και Πολιτικά Δικαιώματα,

Β. λαμβάνοντας υπόψη ότι οι ανωτέρω διεθνείς συμφωνίες υποχρεώνουν την κυβέρνηση της Κροατίας να προστατεύει το δικαίωμα της ελευθερίας της έκφρασης και της ελευθερίας του συνέρχεσθαι,

Γ. λαμβάνοντας υπόψη ότι η ελευθερία της σύστασης, λειτουργίας και συμμετοχής σε ανεξαρτήτους μη κυβερνητικούς οργανισμούς και ανεξάρτητα μέσα ενημέρωσης, ελεύθερα από παράλογες κυβερνητικές παρεμβάσεις, αποτελεί συστατικό στοιχείο των δικαιωμάτων που προστατεύουν οι ανωτέρω διεθνείς συμφωνίες,

Δ. λαμβάνοντας υπόψη ότι η Κροατία είναι κράτος μέλος του ΟΑΣΕ, οι μηχανισμοί του οποίου προστατεύουν με ανάλογο τρόπο τις ανωτέρω αναφερόμενες θεμελιώδεις ελευθερίες,

Ε. λαμβάνοντας υπόψη ότι η κυβέρνηση της Κροατίας έθεσε σε εφαρμογή το 1997 ένα νέο νόμο περί ενώσεων ο οποίος επιτρέπει ευρεία κυβερνητική παρέμβαση στις δραστηριότητες μη κυβερνητικών οργανισμών,

ΣΤ. λαμβάνοντας υπόψη ότι η κυβέρνηση της Κροατίας έχει υποβάλει στο Κοινοβούλιο σχέδιο νόμου για τις ανθρωπιστικές οργανώσεις και την ανθρωπιστική βοήθεια το οποίο μπορεί να ενισχύσει τον κυβερνητικό έλεγχο επί των δραστηριοτήτων πολλών ανθρωπιστικών οργανώσεων και οργανώσεων που ασχολούνται με τα προβλήματα των προσφύγων και τα δικαιώματα του ανθρώπου,

Ζ. επισημαίνοντας με ανησυχία το γεγονός ότι η κυβέρνηση της Κροατίας συνέχισε τον οικονομικό έλεγχο ενός αριθμού ανεξαρτήτων μη κυβερνητικών οργανισμών και ελευθέρων μέσων ενημέρωσης στην Κροατία, καθώς και ποινικές έρευνες και διώξεις κατά του προσωπικού τους, ειδικότερα δε τον έλεγχο της Κροατικής Επιτροπής του Ελσίνκι, της μεγαλύτερης οργάνωσης για τα δικαιώματα του ανθρώπου στην Κροατία, της «Feral Tribune», εβδομαδιαίας πολιτικής εφημερίδας και του Κροατικού Ιδρύματος Ανοικτής Κοινωνίας, του μεγαλυτέρου ιδρύματος που λειτουργεί στην Κροατία,

Η. λαμβάνοντας υπόψη ότι στις 21 Νοεμβρίου 1997 δύο υπάλληλοι του Κροατικού Ιδρύματος Ανοικτής Κοινωνίας καταδικάστηκαν, κατά τη διάρκεια ποινικής δίκης, σε ποινές ενός έτους υπό αναστολή και τριετή δικαστική επιτήρηση, καθώς και ότι στις 4 Δεκεμβρίου 1997 συνεχίστηκε η ακροαματική διαδικασία σε υπόθεση κατά μελών του προσωπικού και διαφόρων δικαιούχων του Κροατικού Ιδρύματος Ανοικτής Κοινωνίας,

Θ. λαμβάνοντας υπόψη ότι στις 4 Δεκεμβρίου 1997 η Κροατική Κυβέρνηση κατέθεσε αγωγή εις βάρος του εβδομαδιαίου περιοδικού «Globus» για δυσφήμιση, καθώς και ότι η διεξαγωγή της δίκης κατά της εφημερίδας «Feral Tribune» έχει προγραμματισθεί για το Δεκέμβριο 1997,

Ι. λαμβάνοντας υπόψη ότι τον Οκτώβριο του 1997 το Συμβούλιο της Ευρώπης εξέφρασε εκ νέου την ανησυχία του για τη συνέχιση στην Κροατία του κρατικού ελέγχου στα μέσα ενημέρωσης και της παρενόχλησης των ανεξαρτήτων μέσων ενημέρωσης,

1. καταδικάζει τις επιθέσεις που πραγματοποιούνται στην Κροατία εκ μέρους των αρχών της χώρας αυτής, με νομικά και άλλα μέσα, κατά ανεξαρτήτων μη κυβερνητικών οργανισμών και μέσων ενημέρωσης καθώς και κατά του προσωπικού τους[semigr ]

2. ζητεί με έμφαση από την κυβέρνηση και το κοινοβούλιο της Κροατίας να σταματήσουν τον περιορισμό της ελευθερίας του συνεταιρίζεσθαι και να αναθεωρήσουν το νόμο για τη σύσταση ενώσεων, καθώς και τους άλλους νόμους που επιβάλλουν αδικαιολογήτους περιορισμούς στην κοινωνία των πολιτών, με στόχο την τροποποίησή τους κατά τρόπον που να συμβιβάζονται με τις διεθνείς προδιαγραφές και πρακτικές που ισχύουν για τα δικαιώματα του ανθρώπου[semigr ]

3. ζητεί με έμφαση από τις αρχές της Κροατίας να διασφαλίσουν τη λειτουργία ελευθέρων και ανεξαρτήτων μέσων ενημέρωσης και επαναλαμβάνει την έκκλησή του προς την Κροατική Κυβέρνηση να ακυρώσει τις τροπολογίες στον Ποινικό Κώδικα που είχαν εγκριθεί το 1996[semigr ]

4. ζητεί με έμφαση από το Συμβούλιο και την Επιτροπή να βοηθήσουν την ενίσχυση των ανεξαρτήτων μέσων ενημέρωσης καθώς και του μη κυβερνητικού τομέα στην Κροατία και να συμβάλουν, με μέσα από τα επί μέρους προγράμματα που στηρίζονται στο πρόγραμμα PHARE για τη δημοκρατία[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στο Συμβούλιο της Ευρώπης, στον ΟΑΣΕ και στο κοινοβούλιο της Κροατίας.